《录诗与王存斋代柬》
明代·孙承恩

老去篇章日厌思，多君命录荷君私。荣华过眼空成梦，出处关心敢自欺。

长日小窗时点染，清秋灯火几唔咿。不堪棐几尘君笥，料得床头覆瓿宜。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。